Monro ble født i 1930 som Terence Edward Parsons i Shoreditch i London og hadde skolegangen ved Duncombe School i Islington og Elliott School i Putney. Han ble oppdaget som sanger da han tjenestegjorde for det britiske forsvaret i Hongkong. Han stilte siden jevnlig opp i Radio Rediffusions talentshow Han deltok så mange ganger, at radioverten Ray Cordeiro ga ham en egen radiokonsert. Kravet var at Monro ikke skulle melde seg på flere ganger, slik at andre også kunne få slippe til. Monro godtok avtalen, og radiokonserten ble sendt 27. juni 1953.